**\_\_\_\_\_\_\_\_\_\_\_\_\_\_vrtec\_\_\_\_\_\_\_\_\_\_\_\_\_\_\_\_\_, davčna številka \_\_\_\_\_\_\_\_\_\_\_\_, matična številka \_\_\_\_\_\_\_\_\_\_\_\_\_\_,**

ki ga zastopa ravnatelj \_\_\_\_\_\_\_\_\_\_\_\_\_\_\_ (v nadaljnjem besedilu vrtec)

in starši oz. zakoniti zastopniki:

**IME IN PRIIMEK, NALOV, POŠTA,**

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_

DAVČNA ŠT.:\_\_\_\_\_\_\_\_\_\_\_\_\_\_\_\_\_

**IME IN PRIIMEK, NALOV, POŠTA,**

EMŠO: \_\_\_\_\_\_\_\_\_\_\_\_\_\_\_\_\_\_\_\_\_\_\_

DAVČNA ŠT.:\_\_\_\_\_\_\_\_\_\_\_\_\_\_\_\_\_\_

(v nadaljnjem besedilu starši)

sklepajo

P O G O D B O št.:   
O DOLOČITVI MEDSEBOJNIH PRAVIC IN OBVEZNOSTI STARŠEV IN VRTCA

I. SPLOŠNE DOLOČBE

1. člen

(namen pogodbe)

S to pogodbo vrtec skupaj s starši določa obseg medsebojnih pravic in obveznosti, kot izhaja iz veljavne zakonodaje, ki ureja področje predšolske vzgoje v javnih vrtcih, z namenom, da se v enaki meri zagotovi izpolnitev interesov obeh pogodbenih strank.

2. člen

(podpis in veljavnost pogodbe)

S podpisom te pogodbe se šteje, da je otrok vključen (sprejet) v vrtec.

II. SPREJEM OTROKA V VRTEC, OBISKOVANJE VRTCA IN IZPIS IZ VRTCA

3. člen

(sprejem otroka)

Starši in vrtec ugotavljajo, da je bil otrok, **\_\_\_\_\_\_\_\_\_**, spol: \_\_\_\_\_, datum rojstva: **\_\_\_\_\_\_\_\_\_\_**, EMŠO: \_\_\_\_\_\_\_\_\_\_\_, stalno prebivališče: \_\_\_\_\_\_\_\_\_\_\_\_\_\_\_\_\_\_\_\_\_, sprejet v vrtec, z dnem **\_\_\_\_\_\_\_\_\_\_**.  
  
Z dnem vpisa v vrtec nastane tudi obveznost plačila.  
  
V zvezi s plačilom lahko starši uveljavljajo znižanje plačila vrtca z obrazcem: Vloga za uveljavljanje pravic iz javnih sredstev, ki ga je potrebno oddati na pristojni Center za socialno delo vsaj do zadnjega dne v mesecu pred mesecem, v katerem bo otrok sprejet v vrtec. Prav tako je potrebno na Center za socialno delo sporočati vse spremembe, ki bi lahko vplivale na višino plačila (nova zaposlitev, izguba službe, povečanje družinskih članov, izpis …).

4. člen

(obiskovanje vrtca)

Otrok bo vključen v dnevni program, ki traja 6–9 ur dnevno. Pred vstopom v vrtec mora imeti otrok zdravniško potrdilo zdravnika pediatra o zdravstvenem stanju otroka, iz katerega izhaja, da je bil otrok cepljen proti ošpicam, mumpsu in rdečkam, oziroma da za necepljenje obstajajo medicinski razlogi, ugotovljeni z odločbo o opustitvi cepljenja iz 22.č člena tega zakona V kolikor je otrok v postopku pridobitve odločbe o opustitvi cepljenja iz 22.č člena zakona, se pogoji za vključitev preverjajo ob vključitvi v naslednjem šolskem letu (**51.a člen Zakona o nalezljivih boleznih, Uradni list RS, št. 33/06 - uradno prečiščeno besedilo,**[**49/20**](https://www.uradni-list.si/glasilo-uradni-list-rs/vsebina/2020-01-0766)**– ZIUZEOP,**[**142/20**](https://www.uradni-list.si/glasilo-uradni-list-rs/vsebina/2020-01-2523)**,**[**175/20**](https://www.uradni-list.si/glasilo-uradni-list-rs/vsebina/2020-01-3096)**– ZIUOPDVE,**[**15/21**](https://www.uradni-list.si/glasilo-uradni-list-rs/vsebina/2021-01-0315)**– ZDUOP,**[**82/21**](https://www.uradni-list.si/glasilo-uradni-list-rs/vsebina/2021-01-1757)**,**[**178/21**](https://www.uradni-list.si/glasilo-uradni-list-rs/vsebina/2021-01-3486)**– odl. US in**[**125/22**](https://www.uradni-list.si/glasilo-uradni-list-rs/vsebina/2022-01-2917)).  
  
Otrok mora pričeti obiskovati vrtec na dan, ki ga določa ta pogodba. V primeru, ko starši otroka ne pripeljejo v vrtec na dan, ki ga določa ta pogodba, razen če izostanka ne opravičijo s tehtnimi razlogi, se šteje, da je otrok iz vrtca izpisan. Otrok je iz vrtca izpisan tudi v primeru, ko otroka ni v vrtcu več kot 1 mesec, pri čemer starši vzroka otrokove odstnosti v tem času ne sporočijo in jih s strani vrtca tudi ni mogoče kontaktirati (jih ni mogoče dobiti pisno, telefonsko, preko elektronske pošte ...). Na prosto mesto pa se sprejme prvega otroka, ki je na čakalni listi.

5. člen

(izpis otrok)

Starši lahko izpišejo otroka iz vrtca kadarkoli. Za ponovni vpis morajo starši v vrtec oddati novo vlogo za vpis otroka v vrtec. Pri ponovnem vpisu v vrtec se podpiše nova pogodba o določitvi medsebojnih pravic in obveznosti staršev in zavoda.

6. člen

(napovedan izpis)

Za otroka, ki je vključen v vrtec in vrtec obiskuje, velja, da so starši dolžni izpis otroka iz vrtca pisno napovedati vrtcu najmanj dva tedna pred predvidenim datumom izpisa, sicer se šteje, kot da je otrok vključen v vrtec, na podlagi česar vrtec staršem izstavi račun v višini njihovega plačila.  
  
Vrtec bo hranil podatke iz Pogodbe 1 leto po odhodu otroka iz vrtca, oziroma bo ravnal po Zakonu o arhiviranju.

III. OBVEZNOSTI VRTCA

7. člen

(program)

Vrtec se zavezuje, da bo pred vstopom otroka v vrtec organiziral informativni sestanek in ob tem seznanil starše o uvajanju otroka v vrtec ter o drugih posebnostih, ki so pomembne za delo in bivanje otroka v vrtcu.

Vrtec bo program, v katerega je otrok vključen, izvajal kot javno veljavni program – Kurikulum za vrtce, v skladu s pogoji, ki jih  
določajo veljavni predpisi s področja dejavnosti predšolske vzgoje ter v skladu s spoštovanjem otrokovih pravic. Pri tem bo izpolnil tudi vse obveznosti glede izvajanja vsebine, ki jo bo opredelil v svoji publikaciji vrtca za tekoče šolsko leto – Publikacija Vrtca.

Program se bo izvajal v okviru poslovnega časa posamezne enote vrtca, ki bo opredeljen v letnem delovnem načrtu vrtca za tekoče  
šolsko leto, traja pa vse dni v tednu razen ob sobotah in nedeljah ter ob državnih praznikih.

8. člen

**(organizacija oddelkov)**

Vrtec si pridržuje pravico, da združuje več oddelkov otrok na začetku in koncu poslovnega časa ter ob pojavu izjemnih okoliščin oziroma v času počitnic (manjša prisotnost otrok).

Vrtec lahko v poletnih mesecih in v dneh pred in med prazniki za določeno obdobje zapre posamezno enoto, če je v tem času prijavljenih pet ali manj otrok. Hkrati mora vrtec zagotoviti vključitev otrok, ki v tem času potrebujejo varstvo, v drugo (dežurno) enoto oziroma bližnji vrtec.

9. člen

**(oblikovanje oddelkov)**

Pred začetkom novega šolskega leta lahko vrtec organizacijsko preoblikuje oz. spremeni sestavo oddelkov, vendar pa je dolžan zagotoviti prosto mesto otroku v isti enoti. V kolikor ne bo mogoče otroku ohraniti mesta v isti enoti vrtca zaradi izrednih okoliščin, se bo pred prerazporeditvijo otroka v drugo enoto o tem seznanilo starše.

Vrtec ne more zagotoviti stalnosti v istem oddelku od prvega vpisa do vstopa v šolo, ker je oblikovanje oddelkov vsako leto odvisno od števila že vključenih in na novo vpisanih otrok.  
  
Staršem, ki do vrtca nimajo izpolnjenih vseh zapadlih obveznosti, vrtec ni več dolžan zagotoviti prostega mesta za otroka v isti enoti ali oddelku.

IV. OBVEZNOSTI STARŠEV

10. člen

**(upoštevanje hišnega reda)**

Starši se zavezujejo, da bodo pri prihodu in odhodu v vrtec spoštovali veljavni hišni red in poslovni čas.

Če bodo starši odpeljali otroka iz vrtca po preteku poslovnega časa ali po 9-urni prisotnosti, jim bo vrtec upravičen zaračunati dodatne stroške varstva.   
  
Starši se zavezujejo, da bodo spoštovali veljavne interne akte vrtca, predpise in pravila, ki določajo vsebino in organizacijo dela vrtca ter zagotavljanje varnosti in zdravja otrok.

11. člen

**(prevzem otroka)**

Starši bodo ob začetku vsakega šolskega leta izpolnili obrazec, s katerim se določi, kdo bo poleg njih prihajal po otroka.  
  
Prav tako se starši obvezujejo, da bodo zjutraj otroka vedno predali strokovni delavki in tudi pri odhodu iz vrtca otroka prevzeli pri strokovni delavki.  
  
Starši lahko v izjemnih primerih tudi pisno ali ustno sporočijo v vrtec ime in priimek druge osebe, ki bo prišla po otroka.

12. člen

**(sporočanje odsotnosti in slabo počutje otroka)**

Starši bodo vrtcu vsako odsotnost otroka iz vrtca javili najkasneje na dan odsotnosti do 8.00 zjutraj in sporočili vzrok odsotnosti. V primeru napovedane odsotnosti se odšteje delež stroškov prehrane za vsak dan odsotnosti. Če odsotnosti ne javijo pravočasno, se prehrana v celoti obračuna.  
  
Starši so dolžni otroka obdržati doma, če ima znake bolezni, kot so: vročina, neobičajna utrujenost, razdražljivost, težko dihanje, neprestan jok ali če otrok kaže druge znake bolezni; dokler zdravnik ne potrdi, da otrok ni kužen (več v Priporočilih za ukrepanje v vrtcu ob nujnih stanjih in nenadno nastalih bolezenskih znakih, NIJZ 2025).  
  
Vzgojiteljica lahko zavrne otroka ob prihodu v vrtec, kadar ga starši pripeljejo kljub prisotnosti zgoraj navedenih bolezenskih znakov. Če bolezenski znaki nastopijo med bivanjem v vrtcu, se starše o tem obvesti, le-ti pa so dolžni čim prej priti po otroka.  
  
Starši so dolžni pisno sporočiti morebitne posebnosti in napotke o ravnanju v primeru alergij, vročičnih krčev in drugo že pred vključitvijo otroka v vrtec oziroma kadarkoli med letom, v kolikor se ti simptomi pojavijo.

13. člen

**(plačila obveznosti)**

Starši se zavezujejo, da bodo redno in v roku poravnavali vrtcu mesečno izstavljen račun v skladu z višino plačila, ki jim ga je določil pristojni Center za socialno delo z odločbo o uveljavljanju pravic iz javnih sredstev, ter skladno z veljavno ceno programa, v katerega je otrok vključen, ki jo določi občina – ustanoviteljica vrtca.   
  
V primeru zamude plačila si vrtec pridržuje pravico do zaračunavanja stroškov opomina in zakonitih zamudnih obresti. Višina stroškov opomina je navedena vsako leto v publikaciji.  
  
Dodatni stroški varstva iz 6. člena te pogodbe se zaračunajo v skladu s sklepom, ki ga izda občinski svet občine ustanoviteljice.  
  
Staršem se pri plačilu za vrtec v primeru napovedane odsotnosti otroka iz vrtca plačilo zniža za stroške prehrane v sorazmernem deležu.  
  
Druge ugodnosti pri plačilu staršev, povezane z odsotnostjo otroka iz vrtca, se staršem priznavajo v skladu s sklepom občine zavezanke za plačilo razlike med polno ceno in plačilom staršev.

V. KONČNE DOLOČBE

14. člen

**(varovanje osebnih podatkov)**

Vrtec in starši so soglasni, da je ta pogodba izraz njihove prave volje.

Vrtec se zavezuje, da bo navedene osebne podatke staršev uporabljal izključno za namene izvrševanja določb te pogodbe. Starši so  
dolžni sporočiti spremembo naslova ali drugih osebnih podatkov v roku 15 dni po nastali spremembi.

15. člen

**(prekinitev pogodbe)**

Pogodba o določitvi medsebojnih pravic in obveznosti staršev in vrtca se šteje za razdrto, če starši na datum vključitve nadaljujejo s pravicami do starševskega dopusta v obliki polne odsotnosti z dela.  
  
V kolikor imajo starši podaljšan starševski dopust v obliki polne odsotnosti z dela in se jim le ta zaključi do 28. 2., se datum vključitve spremeni v skladu z odločbo o podaljšanju starševskega dopusta. Drugače se upošteva prvi odstavek 15. člena in se pogodba šteje za razdrto.

Vrtec lahko v primeru neplačevanja oskrbnine po trikratnemu opozorilu z opominom, odpove pogodbo z odpovednim rokom enega meseca.

Vrtec lahko odpove pogodbo tudi v primeru, kadar specifične potrebe otroka onemogočajo vzgojno-izobraževalno delo, in starši kljub priporočilu vrtca, v šestih mesecih ne obiščejo Razvojne ambulante s centrom za zgodnjo obravnavo predšolskih otrok.

16. člen

**(reševanje sporov)**

Starši in vrtec bodo morebitne spore iz te pogodbe reševali sporazumno. Če sporazumna rešitev ne bo mogoča, bo za reševanje pristojno Okrajno sodišče v Krškem.

**17. člen**

**(sprememba pogodbe)**

O spremembah te pogodbe bosta stranki sklepali anekse.  
Pogodba velja od dneva podpisa obeh strank in za obdobje do dne izpisa otroka iz vrtca.

18. člen

**(število pogodb)**

Ta pogodba je sestavljena v dveh (2) izvodih, od katerih prejme vsaka stranka po en izvod.

Starši oz. zakoniti zastopniki: Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek matere, podpis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek očeta, podpis)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ime in priimek zakonitega zastopnika, podpis)

V/Na \_\_\_\_\_\_\_\_\_\_\_\_\_\_\_\_, dne \_\_\_\_\_\_\_\_\_\_\_\_\_\_ \_\_\_\_\_\_\_\_\_, dne \_\_\_\_\_\_\_\_\_\_\_\_\_\_\_\_\_\_\_\_